Visžalė sekvoja

**Visžalė sekvoja** () – pušūnų (*Pinophyta*) skyriaus, kiparisinių (*Cupressaceae*) šeimos Medis. Tai vienintelė išlikusi sekvojų (*Sequoia*) genties rūšis.

## Paplitimas
Savaime auga Šiaurės Amerikos žemyno vakaruose (JAV vakarai). Savaiminio paplitimo arealas nedidelis – šiaurinė arealo dalis yra p.v. Oregono valstijos Kario apygardoje ir palei Didžiojo vandenyno pakrantę siauru ruožu per vakarinę Kalifornijos valstijos dalį tęsiasi iki p.v. Kalifornijoje esančios San Luis Obispo apygardos.

## Auginimas Lietuvoje
Visžalės sekvojos dėl joms nepalankių klimatinių sąlygų, kaip dekoratyvinis augalas Lietuvoje neauginamos.

## Augavietės
Visžalės sekvojos išplitusios virš jūros lygio (1-)30–750(-920) m aukščiuose.

## Požymiai
Visžalė sekvoja nemaišytina su gimininga ir kitur Kalifornijoje augančia mamutmedžių (*Sequoiadendron*) gentimi. Jos žievė stora (30 cm), bet gan minkšta. Spygliai plokšti, 15–25 mm ilgio. Kankorėžiai 15–32 mm ilgio, turi 15–25 sėklalizdes, kurių kiekvienoje yra 3–7 sėklos. Visžalės sekvojos – ilgaamžiai medžiai, jų amžius gali siekti 2200 metų.

## Dauginimasis
Visžalės sekvojos yra vienanamiai augalai. Natūraliai dauginasi keliais būdais: 
* Iš kankorėžio iškritusiomis sėklomis. Jos apie 3–4 mm ilgio.
* Esant gyvam medžiui iš šaknų sistemos išdygstant daigeliams.
* Atlankomis, kada nukritusios ar nusvirusios šakos ar šakelės turi kontaktą su dirvožemiu.
* Ima leisti daigelius iš nuvirtusio ar nukirsto medžio kelmo ar ant kamieno esančios ruplės.

## Amžius
Visžalės sekvojos – ilgaamžiai medžiai. Jos augdamos savo arealo natūralioje aplinkoje gyvena 1200–1800 metų. Žinomiems seniausiems šios rūšies individams buvo nustatyta atitinkamai 2200 ir 2267 metai.

## Matmenys
Visžalės sekvojos – itin aukšti, masyvūs medžiai. Vidutiniškai visžalės sekvojos perauga 60 metrų ribą, ir dažnai pasitaiko 90 m aukščio medžių. Kaip teigia istoriniai šaltiniai, 1886 metų lapkričio mėnesį, Humboldto apygardoje (š. Kalifornija), buvo nukirsta **129,26 m** aukščio visžalė sekvoja. Teoriškai manoma, kad jos gali užaugti iki **122–130 m** aukščio.

### Aukščiausios visžalės sekvojos
Aukštesnių nei 110 m visžalių sekvojų yra 41:
# *„[[Hyperion]]“* medžio aukštis **115,92 m**, kamieno skersmuo **4,84 m**. Auga Redvudo nacionaliniame parke. **[[Sąrašas:Pasaulio_išskirtiniai_medžiai#Aukščiausi_medžiai_Žemėje_(augantys_dabar)|Šiuo metu tai aukščiausias planetos medis]]**. 2006 metų vasarą šį medį rado *Chris Atkins ir Michael Taylor*.
# *„Helios“* aukštis 114,58 m, kamieno skersmuo 4,96 m. Auga Redvudo nacionaliniame parke. Aukščiausiu tituluotas buvo 2006/01/07 – 2006/08/25.
# *„Icarus“* aukštis 113,14 m, kamieno skersmuo 3,78 m. Auga Redvudo nacionaliniame parke. Surastas 2006/07/01. Dabar nudžiuvusi jo viršūnė.
# *„Stratosphere Giant“* aukštis 113,11 m, kamieno skersmuo 5,18 m. Auga Redvudo nacionaliniame parke. Aukščiausiu tituluotas buvo 2000–2006 m.
# *„Orion“* aukštis 112,83 m, kamieno skersmuo 4,33 m. Auga Redvudo nacionaliniame parke.
# *„National Geographic Society“* aukštis 112,71 m, kamieno skersmuo 4,39 m. Auga Redvudo nacionaliniame parke. Aukščiausiu titulavo 1994–1995 m.
# *„Lauralyn“* aukštis 112,62 m, kamieno skersmuo 4,54 m. Auga Redvudo nacionaliniame parke.
# *„Rockefeller“* aukštis 112,01 m, kamieno skersmuo 4,84 m. Auga Redvudo nacionaliniame parke. Anksčiau titulavo aukščiausiu medžiu.
# *„Paradox“* aukštis 112,56 m, kamieno skersmuo 3,90 m. Auga Redvudo nacionaliniame parke. Aukščiausiu tituluotas 1995–1996 m.
# *„Mendocino“* aukštis 112,20 m, kamieno skersmuo 4,19 m. Auga *Montgomery Woods* valstybiniame draustinyje (*Mendocino* apygarda). Aukščiausiu tituluotas 1996–2000 m.

### Masyviausios visžalės sekvojos
Išskyrus didžiuosius mamutmedžius (*Sequoiadendron giganteum*), tai dabar augančių masyviausių medžių rūšis Žemėje. Bet, anot senų istorinių šaltinių, 1926 metais buvo nupjautas **1794 m³** tūrio visžalės sekvojos medis. Kitas visžalės sekvojos medis, žinomas kaip *„Crannell Creek Giant“*, buvo apie **1700-1980 m³** tūrio (archyve yra ir nuotrauka). Pati masyviausia visžalė sekvoja, tik be archyvinių nuotraukų, žinoma kaip *„[[Lindsey Creek (visžalė sekvoja)|Lindsey Creek tree]]“*, buvo **2548 m³** tūrio, ir tai gerokai masyvesnis medis už dabar masyviausiu pasaulyje medžiu laikomą didįjį mamutmedį *„[[General Sherman (didžioji sekvoja)|General Sherman]]“*, kurio tūris yra 1,487 m³.

Dabar masyviausi visžalės sekvojos individai auga Redvudo nacionaliniame parke, kai kurių medžių duomenys, įskaitant tūrį:
# *„Lost Monarch“* medžio tūris **1206 m³**, aukštis **97,8 m**, kamieno skersmuo **7,92 m**.
# *„Melkor“* medžio tūris 1109 m³, aukštis 106,3 m, kamieno skersmuo 6,82 m.
# *„Iluvatar“* medžio tūris 1064 m³, aukštis 91,4 m, kamieno skersmuo 6,25 m.
# *„Del Norte Titan“* medžio tūris 1055 m³, aukštis 93,6 m, kamieno skersmuo 7,22 m.
# *„El Viejo Del Norte“* medžio tūris 1002 m³, aukštis 98,7 m, kamieno skersmuo 7,01 m.
# *„Howland Hill Giant“* medžio tūris 953 m³, aukštis 100,6 m, kamieno skersmuo 6,02 m.
# *„Sir Isaac Newton“* medžio tūris 942 m³, aukštis 91,1 m, kamieno skersmuo 6,85 m.
# *„Terex Titan“* medžio tūris 919 m³, aukštis 82,3 m, kamieno skersmuo 6,49 m.
# *„Adventure Tree“* medžio tūris 912 m³, aukštis 101,8 m, kamieno skersmuo 4,95 m.
# *„Bull Creek Giant“* medžio tūris 882 m³, aukštis 102,7 m, kamieno skersmuo 6,79 m.

## Pavojai
Nors visžalių sekvojų populiacija yra gana didelė, bet dėl neteisingai tvarkomos miškininkystės, pastebimas brandžių medžių mažėjimas. Populiacijos fragmentiškos.

## Pavadinimas ir sinonimai
Sekvojų (*Sequoia*) genčiai lotynų kalba pavadinimas buvo suteiktas pagerbiant čerokių rašto kūrėjo indėnų kilmės Sekvojos atminimą. Visžalės sekvojos antras lotyniškas žodis *sempervirens* yra sudurtinis žodis – *semper* reiškia visada, o *virens* reiškia žalias.

Žemiau naudotų lotyniškų sinonimų sąrašas:


* *Condylocarpus sempervirens* Salisb. ex Carrière
* *Gigantabies taxifolia* J.Nelson
* *Schubertia sempervirens* (Lamb.) Spach
* *Sequoia pyramidata* Carrière
* *Sequoia religiosa* C.Presl
* *Sequoia sempervirens* var. *adpressa* Carrière
* *Sequoia sempervirens* f. *adpressa* (Carrière) Beissn.
* *Sequoia sempervirens* var. *albospica* G.Nicholson
* *Sequoia sempervirens* var. *glauca* R.Sm.
* *Sequoia sempervirens* f. *glauca* (R.Sm.) Rehder
* *Sequoia sempervirens* var. *nana-pendula* Hornibr.
* *Sequoia sempervirens* f. *pendula* (Rovelli) Rehder
* *Sequoia sempervirens* var. *pendula* (Rovelli) C.K.Schneid.
* *Sequoia taxifolia* K.Koch
* *Steinhauera sempervirens* (D.Don) Voss
* *Taxodium nutkaense* Lamb. ex Endl.
* *Taxodium sempervirens* D.Don



Anglų kalboje be įprasto pavadinimo *Coast redwood*, dažnai vadinama *Coastal redwood*, *California redwood*.

## Taip pat skaityti
* Aukščiausių pasaulio medžių rūšių sąrašas (augusių praeityje ir augančių dabar)
* Šiaurės Amerikos žemyno aukščiausiai augančių medžių rūšių sąrašas
* Didysis mamutmedis
* Pakrantinė pocūgė
* Sitkinė eglė
* Kvapusis kėnis
* Karališkasis eukaliptas
* Didžioji šorėja

## Šaltiniai

## Nuorodos
* arkive.org / Coast redwood (''Sequoia sempervirens'') , *[[Anglų kalba|Anglų k]]*
* davidlnelson.md / Visžalės sekvojos aukščio palyginimas su žmogum ir pastatu, jos augimo vieta žemėlapyje, *Anglų k*
* landmarktrees.net / Aukščiausių visžalių sekvojų aukščio skalė iš landmarktrees.net, *Anglų k*
* humboldt.edu / To learn more about supporting redwood ecology at Humboldt State University., *Anglų k*
* youtube.com / One Man’s Mission to Revive the Last Redwood Forests | Short Film Showcase, National Geographic. Published on 28 May 2016;
* youtube.com / The Tallest Trees on Earth – 4K Nature Documentary Film | Redwood National and State Parks, video *anglų k.*
* youtube.com / Redwood Timelapse California Redwoods
* youtube.com / National Geographic Explorer climbing redwood giants, video *anglų k.*

## Galerija

Vaizdas:Sequoia_sempervirens_range_map.svg|Visžalių sekvojų savaiminio paplitimo arealas yra Šiaurės Amerikos žemyno vakaruose.
Vaizdas:Rockefeller_Forest_Sequoia_sempervirens.jpg|Rokfelerio miškas (*Rockefeller Forest*) - sengirė, esanti Humboldto Redvudo valstybiniame parke (*Humboldt Redwoods State Park*)
Vaizdas:Trees and sunshine.JPG|Visžalių sekvojų miškas
Vaizdas:Sequoia_sempervirens_sprouts_Big_Basin_Redwoods_State_Park.jpg|Didžiojo baseino Redvudo valstybiniame parke (*Big Basin Redwoods State Park*), esančiame vakarinėje Kalifornos dalyje, šalia milžiniško sekvojos medžio išdygusios visžalės sekvojos atžalos 
Vaizdas:Redwood-national-park-Sequoia.250ft.jpg|Redvudo nacionaliniame parke, 76,25 m aukščio visžalės sekvojos kamieno pamatas
Vaizdas:Redwood_oldgrowth.jpg|Visžalės sekvojos žievė
Vaizdas:Sequoia sempervirens Big Basin Redwoods State Park 1.jpg|Visžalės sekvojos
Vaizdas:Redwood Tree (Sequoia sempervirens) fallen over "Orick Horse Trail".jpg|Nuvirtusios visžalės sekvojos mediena
Vaizdas:Sequoia sempervirens MHNT.BOT.2007.52.2.jpg|Visžalės sekvojos kankorėžėliai ir sėklytės
Vaizdas:Sectionaltree.jpg|Visžalės sekvojos kamieno dalies skersinis pjūvis